Na podlagi določil Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O, 76/23, 24/25 – ZFisP-1, 39/25, 85/25 – ZPJS in 112/25), 217. do 230. člena Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22, 106/23, 88/24, 79/25 in 95/25), Statuta Občine Zagorje ob Savi (Uradni list RS, št. 30/15), Odloka o proračunu Občine Zagorje ob Savi za leto 2026 (Uradni list RS, št. 110/2025) in sklepa župana št. 430-0007/2026, z dne 21. 1. 2026, Občina Zagorje ob Savi objavlja

**JAVNI RAZPIS**

**ZA SOFINANCIRANJE**

**PROGRAMOV INVALIDSKIH IN HUMANITARNIH ORGANIZACIJ V LETU 2026**

**(v nadaljevanju: razpis)**

**1. Naročnik javnega razpisa:**

Občina Zagorje ob Savi, Cesta 9. avgusta 5, 1410 Zagorje ob Savi

**2. Programi, ki so predmet sofinanciranja:**

Progami invalidskih in humanitarnih organizacij, kot jih opredeljujeta Zakon o invalidskih organizacijah in Zakon o humanitarnih organizacijah (v nadaljevanju: IHO) in ki delujejo kot neprofitne in prostovoljne organizacije na področju invalidskega, socialnega in zdravstvenega varstva, v njihovih programih pa so zajete specifične potrebe članov, reševanje njihovih stisk, dobrodelnost, organizirana samopomoč in podobno.

**3.Pogoji za sodelovanje na razpisu:**

Na razpis se lahko prijavijo invalidske in humanitarne organizacije, ki izpolnjujejo naslednje pogoje:

* imajo sedež v Občini Zagorje ob Savi,
* imajo sedež izven občine Zagorje ob Savi, vendar so njihovi člani tudi občani Občine Zagorje ob Savi,
* imajo urejeno evidenco o članstvu in ostalo dokumentacijo, kot jo določa zakonodaja,
* so registrirani in delujejo najmanj eno leto,
* imajo zagotovljene kadrovske, prostorske, materialne in organizacijske možnosti za izvajanje in uresničevanje načrtovanih aktivnosti,
* občini dostavljajo poročila o realizaciji programov in načrtih za prihodnje leto,
* imajo na dan prijave na javni razpis do Občine Zagorje ob Savi poravnane vse morebitne zapadle obveznosti.

**4.Višina razpisanih sredstev** za sofinanciranje programov invalidskih in humanitarnih organizacij za leto 2026 je **15.000,00 EUR.**

**5.Rok za porabo sredstev**: Dodeljena sredstva morajo biti porabljena v letu 2026 v skladu s predpisi, ki določajo izvrševanje proračuna.

**6. Vsebina prijave**: Prijava na razpis mora biti izdelana izključno na obrazcih, ki so sestavni del razpisne dokumentacije. Prijava mora vsebovati vse zahtevane priloge oziroma dokazila, ki so navedena v razpisnem obrazcu. Tako izdelana prijava bo obravnavana kot popolna.

**7.Informacija o obrazcih za prijavo:** Razpisna dokumentacija je od dneva te objave do izteka prijavnega roka dosegljiva na spletni strani Občine Zagorje ob Savi [www.zagorje.si](http://www.zagorje.si/).

**8.Razpisni rok in način dostave prijave:** Izvajalci morajo prijave na predpisanih obrazcih z zahtevanimi prilogami oddati po pošti (priporočeno) na naslov: Občina Zagorje ob Savi, Cesta 9. avgusta 5, 1410 Zagorje ob Savi, z vidno oznako **»NE ODPIRAJ – PRIJAVA NA JAVNI RAZPIS, programi IHO v letu 2026«.** Prijavo na javni razpis se lahko odda tudi osebno v zaprti ovojnici v vložišču Občine Zagorje ob Savi – pisarna št. 113 in 114 v 1. nadstropju, Cesta 9. avgusta 5, 1410 Zagorje ob Savi, v poslovnem času.

Na hrbtni strani kuverte je potrebno obvezno navesti ime in naslov IHO.

Za pravočasne bodo štete prijave na javni razpis, oddane po pošti do vključno 27. februarja 2026 oziroma osebno oddane v vložišču Občine Zagorje ob Savi – do vključno 27. februarja 2026 do zaključka delovnega časa.

Če se ponudba pošlje priporočeno po pošti, se za dan, ko je organ prejel ponudbo, šteje dan oddaje na pošto do 24.00 ure.

Prijave, prejete po navedenem roku se ne bodo obravnavale in bodo vrnjene na naslov pošiljatelja.

**9. Navedba osebe pooblaščene za dajanje informacij:** Dodatne informacije v zvezi z javnim razpisom lahko zainteresirani prejmejo na Oddelku za družbene dejavnosti in gospodarstvo Občine Zagorje ob Savi (Mateja JUVAN POBOLJŠAJ - tel. št. 03 56 55 718 ali e-naslov – [mateja.juvan.poboljsaj@zagorje.si](mailto:mateja.juvan.poboljsaj@zagorje.si)).

**10. Rezultati javnega razpis:** Odpiranje prijav na javni razpis ne bo javno. O izidu razpisa bodo vlagatelji z odločbo pisno obveščeni najkasneje v roku 30 – ih dni po izteku roka za prijavo na ta razpis. O morebitni pritožbi vlagatelja zoper odločbo o dodelitvi sredstev odloči župan. Z izbranimi izvajalci bodo sklenjene pogodbe, v katerih bodo opredeljene medsebojne pravice in obveznosti.

Številka: 430-0007/2026

Datum: 21. 1. 2026

**ŽUPAN**

**MATJAŽ ŠVAGAN**